QHSIRI น่าซื้อ
ไตรมาสแรกปี 2556 ผู้พัฒนาอสังหาริมทรัพย์ทำยอดขายสูงสุดที่ 6.18 หมื่นล้านบาท เพิ่มขึ้น 52% จากช่วงเดียวกันของปีก่อน และ 23% ไตรมาส 4 ปี 2555 ขณะที่เห็นโอกาสที่ยอดขายรวมของอุตสาหกรรมจะปรับขึ้น 16% แต่ความกังวลต่ออัตราหลักประกันต่อสินเชื่อที่เข้มงวด กำหนดโดยธนาคารแห่งประเทศไทย (ธปท.) คลี่คลายลง ดังนั้น บริษัทหลักทรัพย์ (บล.) ธนชาต ยังคงให้น้ำหนักมากกว่าตลาด กลุ่มอสังหาริมทรัพย์ โดยบริษัท ควอลิตี้เฮ้าส์ (QH) และบริษัท แสนสิริ (SIRI) เป็นหุ้นที่แนะนำ
3 พ.ค. 2556

ไตรมาสแรกปี 2556 ผู้พัฒนาอสังหาริมทรัพย์ทำยอดขายสูงสุดที่ 6.18 หมื่นล้านบาท เพิ่มขึ้น 52% จากช่วงเดียวกันของปีก่อน และ 23% ไตรมาส 4 ปี 2555 ขณะที่เห็นโอกาสที่ยอดขายรวมของอุตสาหกรรมจะปรับขึ้น 16% แต่ความกังวลต่ออัตราหลักประกันต่อสินเชื่อที่เข้มงวด กำหนดโดยธนาคารแห่งประเทศไทย (ธปท.) คลี่คลายลง ดังนั้น บริษัทหลักทรัพย์ (บล.) ธนชาต ยังคงให้น้ำหนักมากกว่าตลาด กลุ่มอสังหาริมทรัพย์ โดยบริษัท ควอลิตี้เฮ้าส์ (QH) และบริษัท แสนสิริ (SIRI) เป็นหุ้นที่แนะนำ
ความกังวลต่อการกำกับดูแลสินเชื่อบ้านลดลงจากเดือนที่ผ่านมาที่มีความกังวลเกี่ยวกับการใช้มาตรการป้องกันภาคอสังหาริมทรัพย์จากการประสบภาวะฟองสบู่ ซึ่งตลาดคาดการณ์ว่า ธปท.จะใช้นโยบายลดอัตราเงินให้สินเชื่อต่อมูลค่าอัตราส่วน (แอลทีวี) ลง 510% จากปัจจุบัน 90% สำหรับคอนโดมิเนียม และ 95% สำหรับที่อยู่อาศัยประเภทแนวราบ
ความกังวลดังกล่าวคลี่คลายจากการที่ ธปท.ออกมาประกาศชัดเจนว่ายังไม่มีความจำเป็นต้องออกมาตรการ เนื่องจากยังไม่มีสัญญาณฟองสบู่ สินเชื่อบ้านยังคงเติบโตสอดคล้องกับสินเชื่ออื่นๆ และความสามารถในการชำระหนี้ยังคงสูง ซึ่งสะท้อนให้เห็นถึงสินเชื่อบ้านด้อยคุณภาพยังอยู่ในระดับที่ยอมรับได้
ท่ามกลางความกังวลของตลาดต่อภาวะที่อยู่อาศัยล้นตลาดของกลุ่มอสังหาริมทรัพย์และจำนวนบ้านใหม่ในเขตกรุงเทพฯ และปริมณฑลในไตรมาสแรกปี 2556 ไม่แตะจุดสูงสุดใหม่ โดยมีมูลค่า 8.04 หมื่นล้านบาท เพิ่มขึ้น 14% จากช่วงเดียวกันของปีก่อน แต่หดตัว 11% จากไตรมาส 4 ปี 2555
คอนโดมิเนียมยังคงเป็นโครงการหลัก ซึ่งมีสัดส่วน 64% ของมูลค่าโครงการเปิดตัวใหม่ แต่อย่างไรก็ตาม อัตรา Takeup เฉลี่ยในเดือนที่เปิดตัวครั้งแรกดีขึ้นถึง 40% จาก 35% ในไตรมาสแรกปี 2555 และ 36% ในไตรมาส 4 ปี 2555 ด้วยมีอัตราการซื้อขายสำหรับโครงการคอนโดมิเนียมในเดือนแรกเพิ่มขึ้นเป็น 11,117 ยูนิตเพิ่มสูงขึ้น 32% จากช่วงเดียวกันของปีก่อน และ 29% จากไตรมาส4 ปี 2555
ผู้พัฒนาอสังหาริมทรัพย์ทั้ง 7 รายมียอดขายรวม 6.18 หมื่นล้านบาทในไตรมาสแรกปี 2556 เติบโต 52% จากช่วงเดียวกันของปีก่อน และ 23% จากไตรมาส 4 ปี 2555 ซึ่งเป็นไตรมาสที่สูงที่สุดเท่าที่เคยมีมา โดยมีสัดส่วนคอนโดมิเนียม 61% จากทั้งหมด การเติบโตที่แข็งแกร่งถูกผลักดันโดยอัตราการดูดซับของตลาดที่ดีขึ้น การรวมตัวกันของผู้พัฒนาอสังหาริมทรัพย์รายใหญ่ในอนาคตและอุตสาหกรรมใหม่ ความต้องการที่อยู่อาศัยในต่างจังหวัดแข็งแกร่งขึ้นที่เพิ่งเริ่มต้น